Германия става третата най-голяма колониална сила в Африка. По-голямата част от площта на империята от 2,6 млн. km2 към 1914 г. се намира в Югоизточна Африка, Тоголанд, Камерун и Танганика. След Сърдечното съглашение между Великобритания и Франция от 1904 г., Германия се опитва да изолира Франция през 1905 г. чрез Първата мароканска криза. Това води до Алхесираската конференция от 1905 г., в която влиянието на Франция в Мароко се компенсира чрез обмяната на други територии, а след това и до Втората мароканска криза през 1911 г. Заедно с Фашодския инцидент между Франция и Великобритания през 1898 г., тази поредица от международни кризи разкрива ожесточената борба между различните империалистични нации, която по-късно прераства в Първата световна война.